
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 663 

7 Μαΐου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή ουσίας στις διατάξεις για τα ναρκωτικά. 1 

Κύρωση του Κανονισμού οπλοκατοχής, οπλοφορίας 
και οπλοχρησίας προσωπικού Λιμενικού Σώματος. 2 
Συγχώνευση των Ν.Π.Δ.Δ.: α) «Α', Β', Γ, & Δ' Παιδικών 
Σταθμών Δραπετσώνας», β) «Δημοτικού Βρεφονη¬ 
πιακού Σταθμού» & γ) «ΚΕΝΤΡΟΥ ΦΡΟΝΤΙΔΑΣ ΟΙ¬ 
ΚΟΓΕΝΕΙΑΣ (ΚΕΦΟ)» και σύσταση Ενιαίου Ν.Π.Δ.Δ 
με την επωνυμία «ΚΕΝΤΡΟ ΠΡΟΣΧΟΛΙΚΗΣ ΑΓΩ¬ 
ΓΗΣ & ΦΡΟΝΤΙΔΑΣ ΟΙΚΟΓΕΝΕΙΑΣ ΔΗΜΟΥ ΔΡΑ¬ 


ΠΕΤΣΩΝΑΣ (ΚΕ.Π.Α.Φ.Ο.Δ.Δ.)». 3 

Συγχώνευση των Νομικών Προσώπων Δημοσ. Δικαίου 
«Α',Β',Γ'Κ.Α.Π.Η.» και σύσταση ενιαίου Νομικού 
Προσώπου με την επωνυμία «ΚΕΝΤΡΟ ΔΗΜΙΟΥΡ¬ 
ΓΙΚΗΣ ΑΠΑΣΧΟΛΗΣΗΣ ΕΝΗΛΙΚΩΝ ΔΗΜΟΥ ΔΡΑ¬ 
ΠΕΤΣΩΝΑΣ (ΚΕ.Δ.ΑΠ.Ε.Δ.Δ.)». 4 

Απόκτηση της Ελληνικής Ιθαγένειας από τον ομογενή 
Τσακάλοβ Ιβάντου Αλέξανδρου και της Σουσάνας 

καθώς και εξελληνισμός του επωνύμου του. 5 

Απόκτηση της Ελληνικής Ιθαγένειας από τον ομογενή 
Μιχαηλίδη Θεόδωρο του Νικολάου και της Ελένης. 6 
Απόκτηση της Ελληνικής Ιθαγένειας της ομογενούς 

ΒΟΒΥ8ΕΝΚΟ νίΒΑτου Ι\/ΑΝ ΚΟυΤΑΝΑ . 7 

Απόκτηση της Ελληνικής Ιθαγένειας από τον ομογενή 
ΚΟΛΛΕ ΓΡΗΓΟΡΙΟ του Ιωάννη κ.λπ. 8 


ΑΠΟΦΑΣΕΙ Σ 

Αριθ. ΔΥΓ3γ/οικ. 39691 (1) 

Υπαγωγή ουσίας στις διατάξεις για τα ναρκωτικά. 

ΟΙ ΥΠΟΥΡΓΟΙ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις των άρθρων 2 και 4 του Ν. 1729/1987 
«Καταπολέμηση της διάδοσης των ναρκωτικών, προστα¬ 
σία των νέων και άλλες διατάξεις» (ΦΕΚ 144/Α77.8.1987). 

2. Την γνωμοδότηση της Επιτροπής Ναρκωτικών, συνε¬ 
δρία αριθμ. 1/20.1.2004. 


3. Το αριθμ. Φ. 3272/187/ΑΣ 1033/14.7.2003 έγγραφο 
της Μόνιμης Αντιπροσωπείας της Ελλάδος στους εν Βιέν¬ 
νη Διεθνείς Οργανισμούς με την αριθμ. 46/1 Απόφαση της 
Επιτροπής Ναρκωτικών του Ο.Η.Ε. 

4. Την αριθμ. 27304/2004 Απόφαση ανάθεσης αρμοδιο¬ 
τήτων στους Υφυπουργούς Υγείας και Κοινωνικής Αλλη¬ 
λεγγύης, αποφασίζουμε: 

Κατατάσσουμε στον Πίνακα Γ'του άρθρου 4 παρ. 3 του 
Ν. 1729/1987 και την ουσία: 

ΑΜΙΝΕΠΤΙΝΗ 

7-[(10,11-διυδρο-5Η-διβενζο[α,δ]κυκλοεπτεν-5-υλ)αμι- 
νο]επτανοϊκό οξύ 

ΑΜΙΝΕΡΤΙΝΕ 

7-[(10,11-άίΙιγάΓθ-5Η-άίάΘΠζο[3,ά]ογαΙοΙΐθρΙθη-5- 
γΙ)3πιίηο]ΙΐΘρΐ3ηοίο 3σΙά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ ΔΙΚΑΙΟΣΥΝΗΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΑΘΑΝΑΣΙΟΣ ΓΙΑΝΝΟΠΟΥΛΟΣ ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 1141.1/04/2004 (2) 

Κύρωση του Κανονισμού οπλοκατοχής, οπλοφορίας και 
οπλοχρησίας προσωπικού Λιμενικού Σώματος. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. α) Το άρθρο 126παραγρ. 2(β) του «Κώδικα προσωπι¬ 
κού Λιμενικού Σώματος», που κυρώθηκε με τον Ν. 
3079/2002 (Α' 311). 

β) Τη διάταξη του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37) το οποίο προ¬ 
στέθηκε μετο άρθρο 27του Ν. 2081/1992 (ΑΊ54) καιαντι- 
καταστάθηκε μετο άρθρο 1 του Ν. 2469/1997 (Α' 36). 

2. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Κυρώνουμε τον από 27.4.2004 και με αριθμ. 68 «Κανονι¬ 
σμό οπλοκατοχής, οπλοφορίας και οπλοχρησίας προσω¬ 
πικού Λιμενικού Σώματος». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΝΟΝΙΣΜΟΣ 

ΟΠΛΟΚΑΤΟΧΗΣ - ΟΠΛΟΦΟΡΙΑΣ - ΟΠΛΟΧΡΗΣΙΑΣ 
ΠΡΟΣΩΠΙΚΟΥ ΑΣ 

Άρθρο 1 

Εφοδιασμός Υπηρεσιών με οπλισμό-εξοπλισμό. 

1Οι Υπηρεσίες του Υπουργείου Εμπορικής Ναυτιλίας 
(Κεντρικές και Περιφερειακές), που στελεχώνονται με στρα¬ 
τιωτικό προσωπικό του Λιμενικού Σώματος, με μέριμνα της 
αρμόδιας Υπηρεσίας του, εφοδιάζονται με κατάλληλο οπλι¬ 
σμό για την κάλυψη των αναγκών του προσωπικού τους, 
λαμβανομένων υπόψη και των αναγκών που θα προκύψουν 
για την υλοποίηση των ισχυόντων σχεδίων επιστράτευσης. 
Επίσης εφοδιάζονται με λοιπά δημόσια είδη όπως αλεξί¬ 
σφαιρα γιλέκα, κράνη, φορητά μέσα επικοινωνίας και γενικά 
με κάθε αστυνομικής ή στρατιωτικής μορφής υλικό, που 
προμηθεύεται το Υπουργείο Εμπορικής Ναυτιλίας για την 
ορθή και ασφαλή εκτέλεση των καθηκόντων του προσωπι¬ 
κού Λ.Σ., που σχετίζονται μετηντήρηση της τάξης και ασφά¬ 
λειας στους χώρους τοπικής του αρμοδιότητας. 

2.- Στην έννοια του οπλισμού περιλαμβάνονται τα πυρο¬ 
βόλα, τα χημικά, οι σιγαστήρες, οι σκοπευτικές διόπτρες, 
οι αστυνομικές ράβδοι και γενικά κάθε άλλου είδους όπλα 
και πυρομαχικά που περιλαμβάνονται στις διατάξεις του 
Ν. 2168/1993 και εφοδιάζεται με αυτά το Λιμενικό Σώμα. 

Άρθρο 2 

Προϋποθέσεις οπλοκατοχής 
και οπλοφορίας υπηρεσιακού όπλου. 

1. - Το «εν ενεργεία» προσωπικό Λ.Σ. (Αξιωματικοί - Αν- 
θυπασπιστές - Υπαξιωματικοί και Λιμενοφύλακες) επιτρέ¬ 
πεται, εφόσον κρίνεται σωματικά και ψυχικά κατάλληλο, 
να κατέχει και να φέρει, με στολή ή πολιτική περιβολή, 
υπηρεσιακό περίστροφο ή πιστόλι, σύμφωνα με τα οριζό¬ 
μενα στην παράγραφο 2 του παρόντος άρθρου. 

2. - Το προσωπικό Λ.Σ., στο οποίο έχουν ανατεθεί καθή¬ 
κοντα σε Υπηρεσίες Ασφαλείας, Περιφερειακές Ομάδες 
Δίωξης Ναρκωτικών και Κλιμάκια Ειδικών Αποστολών των 
Λιμενικών Αρχών, στη Μονάδα Υποβρυχίων Αποστολών ή 
σε οποιαδήποτε άλλη, που η φύση της αποστολής της ή 
κατά την κρίση του Προϊσταμένου επιβάλλεται, φέρει πά¬ 
ντοτε κατά τη διάρκεια της υπηρεσίας του υπηρεσιακό 
περίστροφο ή πιστόλι. Κατ’ εξαίρεση το εν λόγω προσω¬ 
πικό Λ.Σ. δεν φέρει οπλισμό όταν απαγορεύεται από την 
εκλογική νομοθεσία ή κατά τη διάρκεια της υπηρεσίας 
του κατόπιν διαταγής. Το προαναφερόμενο προσωπικό 
Λ.Σ. δύναταινα φέρει και εκτός υπηρεσίας υπηρεσιακό πι¬ 
στόλι ή περίστροφο, εφόσον παρέχει τα εχέγγυο ασφα¬ 
λούς φύλαξης, κατόπιν έκδοσης άδειας οπλοφορίας: 

(α) του Κλαδάρχη Επιχειρήσεων, εφόσον υπηρετεί στη 
Κεντρική Υπηρεσία ΥΕΝ, τις λοιπές Υπηρεσίες -Α.Ε.Ν. Κέ¬ 
ντρου, στα υπαγόμενα σ’ αυτές μέσα (εναέρια - πλωτά - 
χερσαία) και στη Μ.Υ.Α. Λ.Σ. 

(β) του αρμόδιου Περιφερειάρχη, εφόσον υπηρετεί σε 
Περιφερειακή Διοίκηση Λ.Σ. και Α.Ε.Ν. περιφέρειας του. 

(γ) του αρμόδιου Λιμενάρχη, εφόσον υπηρετεί σε Λιμε¬ 
νική Αρχή εσωτερικού (Κ Λ/Χ - Λ/Χ - Υ/Χ), σε υπαγόμενή 
της Υπηρεσία και στα διατιθέμενα σ’ αυτήν μέσα (εναέρια 
-πλωτά-χερσαία). 

3. - Η διαδικασία και οι προϋποθέσεις χορήγησης της 
άδειας οπλοφορίας υπηρεσιακού όπλου, ο τύπος της 
άδειας καθώς και κάθε άλλη λεπτομέρεια θα καθορίζο¬ 
νται με απόφαση του Αρχηγού Λ.Σ. 

4. - Οι χορηγούμενες άδειες οπλοφορίας κοινοποιούνται 


στις Δ/νσεις Προσωπικού Λιμενικού Σώματος (ΔΠΛΣ) και 
Επιχειρησιακών Μέσων και Ειδικών Μονάδων (ΔΕΜΕΜ). 

5. - Το προσωπικό Λ.Σ. απαγορεύεται να οπλοφορεί όταν, 
τελεί σε κατάσταση μακράς αναρρωτικής άδειας λόγω νο¬ 
σήματος, αργίας με προσωρινή απόλυση, αργίας με προ¬ 
σωρινή παύση, διαθεσιμότητας, απόταξης ή έχει χαρακτη- 
ρισθεί ως μη κατάλληλο να οπλοφορεί. 

6. - Το προσωπικό Λ.Σ. υποχρεούται να παραδίδει το 
υπηρεσιακό περίστροφο ή πιστόλι στην Υπηρεσία του 
όταν: 

α) Μετατίθεται σε άλλη Υπηρεσία. 

β) Ανατίθενται σ’ αυτό καθήκοντα, η φύση των οποίων 
δεν απαιτεί την οπλοφορία του. 

γ) Παραπέμπεται στο ναυτοδικείο προκειμένου να δικα¬ 
στεί για παράβαση διατάξεων του Κανονισμού αυτού ή 
του Ν. 2168/1993, ή καταδικαστεί με τελεσίδικη απόφα¬ 
ση, σε οποιαδήποτε ποινή για παράβαση των προαναφε- 
ρομένων διατάξεων. Σε περίπτωση απαλλαγής του ή 
αθώωσής του με τελεσίδικη απόφαση, το υπηρεσιακό 
όπλο του επιστρέφεται, εφόσον εκτελεί καθήκοντα της 
παραγράφου 2 του άρθρου αυτού. 

δ) Διατάσσεται σχετικά από τον Προϊστάμενο της Υπη¬ 
ρεσίας του ή τους ιεραρχικά προϊσταμένους αυτού, επει¬ 
δή υπάρχουν σοβαρές ενδείξεις κακής χρήσης ή πλημμε¬ 
λούς φύλαξης του όπλου, ιδίως για λόγους υγείας ή πα¬ 
ραβίασης των κανόνων και μέτρων ασφαλείας. Στην 
περίπτωση αυτή το στέλεχος Λ.Σ. δύναται εντός δέκα 
ημερών να εκφράσει τις απόψεις του με αναφορά προς 
τον εκδότη της διαταγής, προκειμένου να ακολουθηθεί η 
διαδικασία του άρθρου 1804 του Π.Δ. 210/1993 (ΦΕΚ89 
Α'). Η υποβολή της ανωτέρω αναφοράς δεν αναστέλλει 
την εκτέλεση της διαταγής, η οποία παύει να ισχύει μετά 
την παρέλευση τριών μηνών από την αφαίρεση του 
όπλου, εφόσον εν τω μεταξύ δεν προέκυψαν λόγοι ορι¬ 
στικής ανάκλησης της άδειας οπλοφορίας. Ο Αρχηγός 
Λ.Σ., σε περίπτωση που οι ενδείξεις κακής χρήσης του 
όπλου οφείλονται σε λόγους ψυχικής υγείας του στελέ¬ 
χους Λ.Σ., παραπέμπει αυτό στην Επιτροπή του άρθρου 8 
του παρόντος Κανονισμού. 

ε) Δεν πιστοποιείται η ικανότητά του στο χειρισμό των 
όπλων κατά τη συντηρητική εκπαίδευση. 

στ) Χαρακτηρίζεται ως μη κατάλληλο να οπλοφορεί 
σύμφωνα με τις διατάξεις του άρθρου 8 του παρόντος Κα¬ 
νονισμού. 

ζ) Μεταβαίνει στο εξωτερικό για οποιαδήποτε αιτία. 

7. - Δεν χορηγούνται σε στέλεχος Λ.Σ. άδειες οπλοφο¬ 
ρίας υπηρεσιακού και ιδιωτικού πιστολιού ή περιστρόφου 
ταυτόχρονα. 

Άρθρο 3 

Τοπική και χρονική ισχύς αδειών οπλοφορίας 
υπηρεσιακού οπλισμού. 

1. - Οι άδειες οπλοφορίας υπηρεσιακού πιστολιού ή πε¬ 
ριστρόφου ισχύουν σε όλη την ελληνική επικράτεια. 

2. - Η χρονική ισχύς των αδειών αυτών είναι απεριόριστη 
πληντων περιπτώσεων του προηγούμενου άρθρου, οπό¬ 
τε παύουν να ισχύουν. 

Άρθρο 4 

Χορήγηση υπηρεσιακού οπλισμού - εξοπλισμού στο 

προσωπικό Λ.Σ. κατά την εκτέλεση της υπηρεσίας. 

1.- Στο προσωπικό Λ.Σ. χορηγείται ο κατωτέρω οπλι¬ 
σμός - εξοπλισμός κατά την εκτέλεση υπηρεσίας: 

(α) φύλαξης κτιριακών εγκαταστάσεων-πλωτών και 
χερσαίων μέσων περίστροφο ή πιστόλι με κατάλληλο 
αριθμό φυσιγγίων, εξάρτυση, αστυνομική ράβδος, μέσο 
επικοινωνίας και αστυνομική σφυρίκτρα. 

(β) περιπολίας, περίστροφο ή πιστόλι με κατάλληλο 
αριθμό φυσιγγίων, εξάρτυση, αστυνομική ράβδος, φορη¬ 
τό μέσο επικοινωνίας, χειροπέδες, φακός και αστυνομική 
σφυρίχτρα, ανάλογα με τον αριθμό και τον βαθμό του 
προσωπικού που συμμετέχει. 

2.- Σε περιόδους που απαιτείται η λήψη αυξημένων μέ¬ 
τρων ασφαλείας ή κατά την εκτέλεση ειδικών αποστολών 
( επιχειρήσεις, μέτρα τάξης, κλπ) δύναται να καθορισθεί 
πρόσθετος οπλισμός-εξοπλισμός με διαταγή αντίστοιχα 
του Κλαδάρχη Επιχειρήσεων ή του προϊσταμένου της 
υπηρεσίας, που θα συμμετάσχει. 

Άρθρο 5 

Χρέωση υπηρεσιακού οπλισμού. 

1 .-Σε κάθε Υπηρεσία στην οποία έχει χορηγηθεί υπηρε¬ 
σιακός οπλισμός ορίζεται με Ημερήσια Διαταγή του Προϊ¬ 
σταμένου της υπεύθυνος βαθμοφόρος για την συντήρη¬ 
ση, φύλαξη και διάθεση αυτού. Ο βαθμοφόρος αυτός εί¬ 
ναι επίσης υπεύθυνος για την τήρηση ειδικού βιβλίου 
«Χρέωσης υπηρεσιακών πιστολιών ή περιστρόφων», στο 
οποίο καταχωρίζονται κατά σειρά ο βαθμός, ο αριθμός 
μητρώου, το ονοματεπώνυμο του στελέχους Λ.Σ., ο τύ¬ 
πος, ο αριθμός και το διαμέτρημα του περιστρόφου ή πι¬ 
στολιού, ο αριθμός των φυσιγγίων, η ημερομηνία και ώρα 
παράδοσης και επιστροφής του στην Υπηρεσία. Σε ιδιαί¬ 
τερη στήλη του καταχωρίζεται κάθε βλάβη ή φθορά που 
τυχόν παρουσιάζουν τα περίστροφα ή πιστόλια κατά την 
επιστροφή τους. Το βιβλίο αυτό θεωρείται κάθε μήνα από 
τον Προϊστάμενο της Υπηρεσίας και ελέγχεται κατά τις 
επιθεωρήσεις που διενεργεί η Γενική Επιθεώρηση του 
Λ.Σ. 

2. - Σε κάθε Υπηρεσία επίσης τηρείται ιδιαίτερο βιβλίο 
στο οποίο καταχωρίζονται τα προς φύλαξη παραδιδόμε- 
να από το προσωπικό Λ.Σ. υπηρεσιακά ή ιδιωτικά περί¬ 
στροφα ή πιστόλια που κατέχει νομίμως. 

3. - Η παράδοση - παραλαβή υπηρεσιακού πιστολιού ή 
περιστρόφου κατά την αλλαγή υπηρεσίας σκοπού γίνεται 
παρουσία του παραδίδοντα και του παραλαμβάνοντα και 
μετά από έλεγχο των στοιχείων του όπλου και του αριθ¬ 
μού των φυσιγγίων του. Προς πιστοποίηση αυτού γίνεται 
σχετική καταχώρηση σε βιβλίο της Υπηρεσίας που τηρεί¬ 
ται για το σκοπό αυτό και θεωρείται καθημερινά από τον 
εκτελούντα υπηρεσία Αξ/κού ή Υπ/κού Φυλακής. 

Άρθρο 6 

Τρόπος ανάρτησης και μεταφοράς οπλισμού. 

1. - Το περίστροφο ή πιστόλι αναρτάται στο δεξιό μέρος 
του σώματος. Κατ’ εξαίρεση για τους αριστερόχειρες επι¬ 
τρέπεται η ανάρτηση στο αριστερό του σώματος. Ο οπλι¬ 
σμός αυτός τίθεται μέσα στη θήκη, που αναρτάται από το 
ζωστήρα, εσωτερικά μεν όταν φέρεται στολή με μακρύ χι¬ 
τώνιο, εξωτερικά δε όταν φέρεται βραχύ χιτώνιο ή υπο¬ 
κάμισο ή ειδική στολή. 

2. - Όσοι είναι με πολιτική περιβολή, φέρουν το περί¬ 
στροφο ή πιστόλι αναρτημένο από ζωστήρα ή κατ’ άλλο 
τρόπο που να μην είναι εμφανές. 

3. - Η αστυνομική ράβδος αναρτάται με ειδική θήκη από 
το ζωστήρα, πλάγια του κορμού του σώματος. 


Άρθρο 7 

Υποχρεώσεις κατεχόντων υπηρεσιακό οπλισμό. 

1. - Το προσωπικό Λ.Σ., που εφοδιάζεται με υπηρεσιακό 
οπλισμό, υποχρεούται: 

(α) να παραλαμβάνει και να παραδίδει αυτόν βεβαιού- 
μενο για την καλή κατάστασή του. 

(β) να μεριμνά για την διατήρησή του σε καλή κατάστα¬ 
ση, την ομαλή λειτουργίατου καιτην ασφαλή φύλαξή του. 

(γ) να τον φέρει πάντα σε θήκη πάνω στο ζωστήρα ή άλ¬ 
λη εξάρτηση και ποτέ γυμνό μέσα στην τσέπη. 

(δ) να εφαρμόζει απαρέγκλιτα τις ισχύουσες διατάξεις 
και εγκυκλίους της Υπηρεσίας αναφορικά με την κατοχή - 
οπλοφορία - χρήση - φύλαξη - συντήρηση του οπλισμού 
και να αναφέρει άμεσα στην Υπηρεσία του κάθε περίπτω¬ 
ση κλοπής, απώλειας, φθοράς και χρήσης αυτού (πλην 
της περίπτωσης της νόμιμης ατομικής εκπαίδευσης). 

2. - Απαγορεύεται ρητά στο προσωπικό Λ.Σ. να εξάγει 
χωρίς λόγο το περίστροφο ή πιστόλι από τη θήκη ή να το 
περιεργάζεται ή να το επιδεικνύει άσκοπα ή να το αφήνει 
εκτεθειμένο με κίνδυνο να περιέλθει στα χέρια άλλου ατό¬ 
μου ή να το δίνει σε άλλο άτομο. 

Άρθρο 8 

Έλεγχος καταλληλότητας. 

1. - Η ΑΝΥΕ, όταν γνωματεύει για τη σωματική ικανότη¬ 
τα του προσωπικού Λ.Σ., αποφαίνεται ειδικά και για την 
καταλληλότητά του να φέρει πυροβόλα όπλα. 

2. - Το προσωπικό Λ.Σ. υποβάλλεται σε εξέταση της κα- 
ταλληλότητάς του να φέρει πυροβόλο όπλο. Η εξέταση 
αυτή του προσωπικού Λ.Σ. διενεργείται 

- Μέσα σε ένα έτος μετά τη συμπλήρωση πενταετίας 
από την αποφοίτηση του από τις παραγωγικές σχολές, 
του Λ.Σ., εφόσον για την εισαγωγή του σ’ αυτές υπεβλή¬ 
θη σε ψυχοτεχνικές δοκιμασίες. 

- μέσα σε τέσσερα έτη από την έναρξη ισχύος του Κα¬ 
νονισμού αυτού, εφόσον για την εισαγωγή του στις πα¬ 
ραγωγικές σχολές του Λ.Σ. δεν έχει υποβληθεί σε ψυχο¬ 
τεχνικές δοκιμασίες. 

3. - Η εξέταση γίνεται από Ειδική Επιτροπή, η οποία διε¬ 
ρευνά με ψυχοτεχνικές δοκιμασίες και συνέντευξη των 
εξεταζομένων, την εν γένει προσωπικότητα αυτών και κυ¬ 
ρίως την αυτοκυριαρχία, τη συναισθηματική σταθερότη¬ 
τα, την κρίση και αντίληψη και την ικανότητα προσαρμο¬ 
γής στις μεταβαλλόμενες καταστάσεις και απαιτήσεις και 
αποφαίνεται σε πρώτο και τελευταίο βαθμό για το αν η 
προσωπικότητά τους παρέχει τα εχέγγυο για ορθή χρήση 
του όπλου. Αν η επιτροπή διαγνώσει και ενδείξεις ψυχο¬ 
παθολογίας παραπέμπει το στέλεχος του Λ.Σ. στο ψυχια¬ 
τρικό Τμήμα του Ν.Ν.Α. 

4. - Το προσωπικό Λ.Σ. για το οποίο η επιτροπή της παρα¬ 
γράφου 1 αποφαίνεται, έστω και σε πρώτο βαθμό, ότι δεν 
είναι κατάλληλο να φέρει πυροβόλα όπλα ή η ειδική επι¬ 
τροπή της παραγράφου 3 αποφαίνεται ότι δεν παρέχει τα 
εχέγγυο για ορθή χρήση του πυροβόλου όπλου, χαρακτη¬ 
ρίζεται με απόφαση του Αρχηγού Λ.Σ., ως μη κατάλληλο να 
οπλοφορεί και εκτελεί υπηρεσία, για την οποία δεν κρίνεται 
απαραίτητη η οπλοφορία. Το προσωπικό Λ.Σ. που χαρα¬ 
κτηρίζεται ως μη κατάλληλο να οπλοφορεί μπορεί, μετά 
παρέλευση ενός έτους από την έκδοση της σχετικής πρά¬ 
ξης, να ζητήσει την επανεξέτασή του από την Επιτροπή. 

5. - Με απόφαση του Αρχηγού Λ.Σ. καθορίζονται η σύν¬ 
θεση της ειδικής επιτροπής της παραγράφου 3, ο τρόπος 

και η διαδικασία της εξέτασης, ο τρόπος διασφάλισης του 
απορρήτου των αποτελεσμάτων της και κάθε άλλη λε¬ 
πτομέρεια. 

Άρθρο 9 

Εφοδιασμός προσωπικού Λ.Σ. με ιδιωτικό οπλισμό. 

1. - Οι εν ενεργεία Αξιωματικοί, Ανθυπασπιστές, Υπαξιω- 
ματικοί Λ.Σ. και Λιμενοφύλακες, που έχουν συμπληρώσει 
τρία χρόνια στις τάξεις του Λ.Σ., δύνανται να κατέχουν και 
να φέρουν νόμιμα ιδιωτικό περίστροφο ή πιστόλι με πενή¬ 
ντα φυσίγγια, αφού προηγουμένως έχουν εφοδιασθεί με 
ειδική άδεια που χορηγείται από τον καθ’ ύλη αρμόδιο 
Υπαρχηγό του Λιμενικού Σώματος και εφόσον αυτοί παρέ¬ 
χουν τα εχέγγυο ασφαλούς φύλαξης και χρήσης κατεχό- 
μενου όπλου. Γιατο σκοπό αυτό συγκροτείται με απόφαση 
του Αρχηγού Λ.Σ. επιτροπή, έργο της οποίας θα είναι ο 
έλεγχος των προβλεπόμενων δικαιολογητικών και των 
στοιχείων του ατομικού υπηρεσιακού φακέλου του ενδια¬ 
φερομένου και η εισήγηση για την έκδοση ή μη της άδειας. 

2. - Για την έκδοση της προαναφερόμενης άδειας θα πρέ¬ 
πει να υποβληθούν στην Διεύθυνση Προσωπικού Λ.Σ. ιε¬ 
ραρχικά μέσω της Υπηρεσίας του, από τον ενδιαφερόμενο: 

α) αναφορά του, στην οποία θα μνημονεύονται τα κα¬ 
θήκοντα που του έχουν ανατεθεί και οι λόγοι που δικαιο¬ 
λογούν την χορήγηση της άδειας. 

β) δελτίο προαγοράς (παραγγελίας) με τα πλήρη στοι¬ 
χεία του όπλου και των πενήντα φυσιγγίων. 

γ) βεβαίωση της επιτροπής της παραγράφου 3 του άρ¬ 
θρου 8 του παρόντος Κανονισμού περί της καταλληλότη- 
τάς του να οπλοφορεί. 

δ) δύο φωτογραφίες του με άσπρη στολή υπ’ αριθ. 8. 

ε) αιτιολογημένη εισήγηση του Προϊσταμένου της Υπη¬ 
ρεσίας του για την χορήγηση ή μη της άδειας. 

στ) υπεύθυνη δήλωσή του ότι παρέχει τα εχέγγυο 
ασφαλούς φύλαξης του όπλου. 

Η εν λόγω Υπηρεσία δύναται να ζητήσει από την εν λόγω 
επιτροπή να επανεξετάσει χορηγηθείσα άδεια, εφόσον 
κατά την διάρκεια ισχύος της προέκυψαν από τον ατομικό 
φάκελο του κατόχου σοβαροί λόγοι που υπαγορεύουν την 
άρση της ή εξέλιπαν οι λόγοι που υπαγόρευσαν την χορή¬ 
γησή της. Στην περίπτωση αυτή και μέχρι η επιτροπή απο- 
φανθεί σχετικά, ο κάτοχος του όπλου είναι υποχρεωμένος 
να το παραδώσει μαζί με τα φυσίγγια στην Υπηρεσία του 
προς φύλαξη. Εφόσον αποφασισθεί η ανάκληση της άδει¬ 
ας το όπλο και τα φυσίγγια παραμένουν στη Υπηρεσία για 
περίοδο δύο ετών και αν στο διάστημα αυτό δεν εξέλιπαν 
οι λόγοι αφαίρεσης της άδειας ή ο ενδιαφερόμενος δεν τα 
πώλησε σε πρόσωπο που νομιμοποιείται να τα κατέχει, τό¬ 
τε αυτά περιέρχονται στην κυριότητα του Λ.Σ. με τη προ- 
βλεπόμενη από το νόμο διαδικασία. 

3. - Σε περίπτωση απόρριψης αιτήματος για χορήγηση 
άδειας οπλοφορίας ιδιωτικού όπλου ή ανάκλησης για 
οποιοδήποτε λόγο χορηγηθείσας άδειας δύναται ο ενδια¬ 
φερόμενος να επανέλθει με νέα αίτησή του μετά την πα¬ 
ρέλευση τουλάχιστον ενός έτους από την ημερομηνία κοι¬ 
νοποίησης του της σχετικής κατά περίπτωση απόφασης. 

4. - Οι εφοδιαζόμενοι σύμφωνα με τις διατάξεις του πα¬ 
ρόντα Κανονισμού με ιδιωτικό περίστροφο ή πιστόλι 
έχουν τις υποχρεώσεις που ορίζονται στο άρθρο 7 παρά¬ 
γραφοι 1 (β), 1 (γ), 1 (δ), 2 και στα άρθρα 11 και 12 του πα¬ 
ρόντος Κανονισμού. Επιπλέον έχουν την υποχρέωση να 
καταθέσουν στη ΔΠΛΣ, εντός δύο μηνών από την έκδοση 
της άδειας, επικυρωμένο αντίγραφο της άδειας αγοράς 
της αρμόδιας Υπηρεσίας της ΕΛ.ΑΣ. για το συγκεκριμένο 


όπλο. Επίσης έχουν τη δυνατότητα να φέρουν αυτό κατά 
την διάρκεια εκτέλεσης διατεταγμένης υπηρεσίας ή εκ¬ 
παίδευσης. Ο ιδιωτικός ατομικός οπλισμός, που φέρει το 
στέλεχος Λ.Σ. κατά την εκτέλεση της υπηρεσίας του, θε¬ 
ωρείται ως υπηρεσιακός. 

5. - Η χορηγούμενη σύμφωνα με τα παραπάνω άδεια 
(εφόσον εξακολουθούν να συντρέχουν οι όροι χορήγη¬ 
σής της) της οποίας ο τύπος καθορίζεται με απόφαση Αρ¬ 
χηγού Λ.Σ., ισχύει μέχρι την ανάκλησή της ανεξάρτητα 
από την Υπηρεσία στην οποία υπηρετεί ο κάτοχός της. 
Στην Διεύθυνση Προσωπικού Λ.Σ. τηρείται ιδιαίτερο αρ¬ 
χείο αδειών κατοχής ιδιωτικών πιστολιών ή περιστρόφων 
από το δικαιούμενο προσωπικό του Λ.Σ. 

6. - Κατά τις μεταθέσεις - αποσπάσεις του, το προσωπι¬ 
κό που κατέχει ιδιωτικό περίστροφο ή πιστόλι υποχρεού- 
ται να ενημερώνει σχετικά την νέα Υπηρεσία του. 

7. - Οι ως άνω χορηγούμενες άδειες παύουν να ισχύουν 
με την αποστρατεία του κατόχου τους, ο οποίος είτε εφο¬ 
διάζεται με σχετική άδεια οπλοφορίας από τις αρμόδιες 
υπηρεσίες της ΕΛ.ΑΣ. είτε μεταπωλείτο όπλο για το οποίο 
του είχε χορηγηθεί από την αρμόδια υπηρεσία του ΛΣ η 
συγκεκριμένη άδεια κατοχής και οπλοφορίας. 

8. - Το προσωπικό Λ.Σ. που έχει εφοδιασθεί με ιδιωτικό 
περίστροφο ή πιστόλι δεν δικαιούται να οπλοφορεί εφό¬ 
σον τελεί σε μία από τις παρακάτω καταστάσεις: 

(α) μακρά αναρρωτική άδεια λόγω νοσήματος 
(β) αργία με προσωρινή απόλυση 
(γ) αργία με προσωρινή παύση 
(δ) διαθεσιμότητα 
(ε) απόταξη. 

Στις περιπτώσεις αυτές με μέριμνα του κατόχου της, η 
άδεια οπλοφορίας και το ιδιωτικό όπλο μετά φυσίγγια κα¬ 
τατίθενται στην Υπηρεσία, όπου υπηρετεί και παραμέ¬ 
νουν εκεί για δύο χρόνια. Μετά την παρέλευση του χρονι¬ 
κού αυτού διαστήματος και εφόσον δεν εξέλιπαν οι λόγοι 
στέρησης του δικαιώματος οπλοφορίας ή ο ενδιαφερό¬ 
μενος δεν έχει προβεί στην νόμιμη πώληση του όπλου και 
των φυσιγγίων, αυτά περιέρχονται στην κυριότητα του 
Λ.Σ. με την διαδικασία της προηγούμενης παραγράφου. 

9. - Χορηγηθείσα άδεια ανακαλείται στις περιπτώσεις 
απόταξης ή θανάτου του κατόχου της και για το όπλο και 
τα φυσίγγια στα οποία αφορά ακολουθείται η διαδικασία 
της προηγούμενης παραγράφου. Για τη διαδικασία αυτή 
ενημερώνονται σχετικά οι οικείοι του θανόντος με μέρι¬ 
μνα της Διεύθυνσης Προσωπικού Λ.Σ. 

10. - Το προσωπικό Λ.Σ., που κατέχει ήδη νόμιμα ιδιωτι¬ 
κό όπλο, υποχρεούται να προσκομίσει στη Διεύθυνση 
Προσωπικού Λ.Σ. σε χρονικό διάστημα δύο ετών από την 
έναρξη ισχύος του Κανονισμού αυτού το δικαιολογητικό 
της παραγράφου 2γ του παρόντος άρθρου. Σε περίπτω¬ 
ση που στέλεχος Λ.Σ. θεωρηθεί ακατάλληλο να οπλοφο¬ 
ρεί, η χορηγηθείσα άδεια ανακαλείται και το ιδιωτικό 
όπλο μαζί με τα φυσίγγια παραδίδονται στην Υπηρεσία 
του, εφαρμοζομένων κατά τα λοιπά των οριζομένων στην 
παράγραφο 2 του παρόντος άρθρου. 

Άρθρο 10 

Χρήση όπλων κατά την εκτέλεση υπηρεσίας και αρχές 
που την διέπουν. 

Ι.-Το προσωπικό Λ.Σ. επιτρέπεται κατά την εκτέλεση 
της υπηρεσίαςτου ναπροτάσσειτο πυροβόλο όπλο, εφό¬ 
σον συντρέχει κίνδυνος ένοπλης επίθεσης σε βάρος αυ¬ 
τού ή τρίτου. 

2. - Χρήση πυροβόλου όπλου είναι η κατά τον προορι¬ 
σμό του ενεργοποίηση του όπλου και η εκτόξευση βλή¬ 
ματος (πυροβολισμός). Ο πυροβολισμός, ανάλογα με το 
στόχο της βολής, κλιμακώνεται σε: 

α) εκφοβιστικό, όταν δεν στοχεύεται η πλήξη οποιουδή- 
ποτε στόχου. 

β) κατά πραγμάτων, όταν στοχεύεται η πλήξη πραγμά¬ 
των. 

γ) ακινητοποίησης, όταν στοχεύεται η πλήξη μη ζωτικών 
σημείων του σώματος ανθρώπου και ιδίως των κάτω 
άκρων αυτού και 

δ) εξουδετέρωσης, όταν στοχεύεται η πλήξη ανθρώπου 
και πιθανολογείται ακόμη και ο θάνατός του. 

3. - Το προσωπικό Λ.Σ. επιτρέπεται να κάνει χρήση πυ¬ 
ροβόλου όπλου, εφόσον αυτό απαιτείται για την εκπλή¬ 
ρωση του καθήκοντος του και συντρέχουν οι παρακάτω 
προϋποθέσεις: 

α) Έχουν εξαντληθεί όλα τα ηπιότερα του πυροβολι¬ 
σμού μέσα, εκτός αν αυτά δεν είναι διαθέσιμα ή πρόσφο¬ 
ρα στη συγκεκριμένη περίπτωση. Ηπιότερα μέσα είναι 
ιδίως παραινέσεις, προτροπές, χρήση εμποδίων, σωματι¬ 
κής βίας, αστυνομικής ράβδου, επιτρεπτών χημικών ου¬ 
σιών ή άλλων ειδικών μέσων, προειδοποίηση για χρήση 
πυροβόλου όπλου και απειλή με πυροβόλο όπλο. 

β) Έχει δηλώσει την ιδιότητά του και έχει απευθύνει σα¬ 
φή και κατανοητή προειδοποίηση για την επικείμενη χρήση 
πυροβόλου όπλου, παρέχοντας επαρκή χρόνο ανταπόκρι¬ 
σης, εκτός αν αυτό είναι μάταιο υπό τις συγκεκριμένες 
συνθήκες ή επιτείνει τον κίνδυνο θανάτου ή σωματικής 
βλάβης. 

γ) Η χρήση πυροβόλου όπλου δεν συνιστά υπερβολικό 
μέτρο σε σχέση με το είδος της απειλούμενης βλάβης και 
την επικινδυνότητα της απειλής. 

4. - Όταν συντρέχουν οι προϋποθέσεις της προηγούμε¬ 
νης παραγράφου επιβάλλεται η ηπιότερη χρήση του πυ¬ 
ροβόλου όπλου, εκτός αν αυτό είναι μάταιο υπό τις συγκε¬ 
κριμένες συνθήκες ή επιτείνει τον κίνδυνο θανάτου ή σω¬ 
ματικής βλάβης. Ως ηπιότερη χρήση πυροβόλου όπλου 
νοείται η, κατά την παράγραφο 2 του παρόντος άρθρου, 
κλιμάκωση της χρήσης του με τη μικρότερη δυνατή και 
αναγκαία προσβολή. 

5. - Ο εκφοβιστικός πυροβολισμός ή ο πυροβολισμός 
κατά πραγμάτων επιτρέπεται, ιδίως σε περιπτώσεις κιν¬ 
δύνου από ζώο ή προειδοποίησης για πυροβολισμό ενα¬ 
ντίον ανθρώπου, εφόσον έχουν ληφθεί όλα τα απαραίτη¬ 
τα μέτρα, ώστε να μην πληγεί άνθρωπος από αστοχία ή 
εξοστρακισμό του βλήματος. Πυροβολισμός κατά οχή¬ 
ματος, που ενέχει κίνδυνο τραυματισμού επιβαίνοντος 
προσώπου, επιτρέπεται μόνο υπό τις προϋποθέσεις της 
επόμενης παραγράφου. 

6. - Ο πυροβολισμός ακινητοποίησης επιτρέπεται, αν 
αυτό απαιτείται: 

α) Για την απόκρουση ένοπλης επίθεσης, εφόσον η επί¬ 
θεση άρχισε ή επίκειται, ώστε κάθε καθυστέρηση αντί¬ 
δρασης να καθιστά αναποτελεσματική την άμυνα. 

β) Για την αποτροπή επικείμενης τέλεσης ή εξακολού¬ 
θησης κοινώς επικίνδυνου κακουργήματος ή κακουργή¬ 
ματος που τελείται με χρήση ή απειλή σωματικής βίας. 

γ) Για τη σύλληψη καταδικασθέντος ή υποδίκου ή κατα- 
διωκομένου που καταλαμβάνεται να τελεί έπ’ αυτοφώρω 
κακούργημα ή πλημμέλημα, εφόσον αντιδρά στη σύλληψή 
του και υπάρχει άμεσος κίνδυνος να κάνει χρήση όπλου. 

δ) Γ ια την αποτροπή παράνομης εισόδου στη χώρα ή 
εξόδου από αυτή προσώπων που επιχειρούν παράνομη 


διακίνηση ανθρώπων ή πραγμάτων και φέρουν όπλα του 
εδαφίου α'της παραγράφου 1 του άρθρου 1 του Ν. 2168/ 
1993. 

ε) Γ ια την προστασία εγκαταστάσεων κοινής ωφέλειας 
ή χώρων, στους οποίους φυλάσσονται αντικείμενα επικίν¬ 
δυνα για τη δημόσια υγεία ή τη δημόσια τάξη ή πειστήρια 
εγκλήματος, εφόσον η φύλαξή τους έχει ανατεθεί ειδικά 
στο στέλεχος του Λ.Σ. και επιχειρείται βίαιη είσοδος, προ¬ 
σβολή ή αφαίρεση των φυλασσομένων από ένοπλο. 

στ) Γιατην αποτροπή απόδρασης ή ελευθέρωσης κρα¬ 
τουμένου που επιχειρείται με ένοπλη επίθεση. 

ζ) Γ ια την αποτροπή αφοπλισμού στελέχους Λ.Σ. κατά 
την υπηρεσία του. 

7. - Ο πυροβολισμός εξουδετέρωσης επιτρέπεται, αν 
αυτό απαιτείται: 

α) για την απόκρουση επίθεσης ενωμένης με επικείμενο 
κίνδυνο θανάτου ή βαριάς σωματικής βλάβης ανθρώπου. 

β) για τη διάσωση ομήρων, για τους οποίους απειλείται 
κίνδυνος θανάτου ή βαριάς σωματικής βλάβης. 

8. - Πυροβολισμός ακινητοποίησης ή εξουδετέρωσης 
απαγορεύεται: 

α) εφόσον υπάρχει σοβαρός κίνδυνος να πληγεί τρίτος 
από αστοχία ή εξοστρακισμό του βλήματος. 

β) εναντίον ενόπλου πλήθους, εφόσον υπάρχει σοβα¬ 
ρός κίνδυνος να πληγούν άοπλοι. 

γ) εναντίον ανηλίκου, εκτός αν αποτελεί το μοναδικό 
μέσο για την αποτροπή επικείμενου κινδύνου θανάτου. 
Ως ανήλικος θεωρείται το πρόσωπο που δεν έχει συμπλη¬ 
ρώσει του 18ο έτος της ηλικίας του. 

δ) εναντίον προσώπου που τρέπεται σε φυγή, όταν κα¬ 
λείται να υποστεί νόμιμο έλεγχο. 

9. - Όταν προσωπικό Λ.Σ. ενεργεί ως ομάδα, για τη χρήση 
πυροβόλου όπλου, απαιτείται προσταγή του επικεφαλής 
αυτής, εκτός αν στέλεχος Λ.Σ. δέχεται επίθεση, από την 
οποία απειλείται βαριά σωματική βλάβη ή θανάτωσή του. 

10. - Αντισυνταγματική ή προδήλως παράνομη διαταγή 
ανωτέρου για χρήση πυροβόλου όπλου δεν αίρει τον άδι¬ 
κο χαρακτήρα της πράξης του στελέχους Λ.Σ. 

11. - Κάθε περίπτωση χρήσης όπλων από στέλεχος Λ.Σ. 
αναφέρεται από την Υπηρεσία του οπωσδήποτε στο 
ΥΕΝ/ΔΠΛΣ και ΔΕΜΕΜ. 

12. - Ένοπλη επίθεση υπάρχει όταν ο επιτιθέμενος χρη¬ 
σιμοποιεί όπλο του άρθρου 1 του Ν. 2168/1993 εναντίον 
προσώπου ή απειλεί άλλον με άμεση χρήση του. Ως ένο¬ 
πλη επίθεση θεωρείται και η απειλή με πειστική απομίμη¬ 
ση όπλου ή με ανενεργό όπλο. 

Άρθρο 11 

Αναφορά χρήσεως. 

Σε κάθε περίπτωση (πλην εκπαίδευσης) που στέλεχος 
Λ.Σ. χρησιμοποιήσει το υπηρεσιακό ή ιδιωτικό όπλο υπο- 
χρεούται να συντάξει λεπτομερή αναφορά προς την Υπη¬ 
ρεσία του, η οποία αφού την καταχωρήσει στο βιβλίο συμ¬ 
βάντων, με πλήρη περιγραφή των γεγονότων και περι¬ 
στατικών, την υποβάλει αμέσως στη Δ/νση Προσωπικού 
Λ.Σ. και ανακοινώνει με σχετική αναφορά το συμβάν στην 
αρμόδια Εισαγγελική Αρχή. 

Άρθρο 12 

Εκπαίδευση προσωπικού Λ.Σ. 
στην οπλοτεχνική - σκοποβολή. 

1.- Η εκπαίδευση του προσωπικού του Λ.Σ. στην οπλο¬ 
τεχνική και σκοποβολή είναι θεωρητική και πρακτική και 
περιλαμβάνει τη λύση, αρμολόγηση και λειτουργία του 

κατεχόμενου και χρησιμοποιούμενου οπλισμού, την εξά¬ 
σκηση στη σκοποβολή και τον τρόπο χειρισμού και χρή¬ 
σης των όπλων, καθώς και τις προϋποθέσεις νόμιμης 
οπλοκατοχής, οπλοφορίας και χρήσης τους, διακρίνεται 
δε σε βασική και συντηρητική. 

2. - Η βασική εκπαίδευση πραγματοποιείται στις παρα¬ 
γωγικές σχολές του Λ.Σ. και καθορίζεται στα προγράμμα¬ 
τα εκπαίδευσης αυτών. 

3. - Η συντηρητική εκπαίδευση αποσκοπεί στη διατήρη¬ 
ση της ικανότητας του προσωπικού του Λ.Σ. στο χειρισμό 
και στη χρήση των όπλων και πραγματοποιείται με εκτέ¬ 
λεση βολών σε διάφορα χρονικά διαστήματα, κατά τα κα¬ 
θοριζόμενα με απόφαση του Αρχηγού του Λιμενικού Σώ¬ 
ματος. Η συμμετοχή στην εκπαίδευση και στην εκτέλεση 
βολών στελέχους Λ.Σ. θα καταχωρίζεται στο ειδικό ατομι¬ 
κό βιβλιάριο οπλοτεχνικής, το οποίο θα του διατίθεται με 
την κατάταξή του στις παραγωγικές σχολές Λ.Σ. 

4. - Η Διεύθυνση Ε.Μ.Ε.Μ. καταρτίζει ετήσιο πρόγραμμα 
συντηρητικής εκπαίδευσης στην οπλοτεχνική, που μπο¬ 
ρεί να καλύπτει μέρος ή όλο το προσωπικό Λ.Σ. Το πρό¬ 
γραμμα αυτό εγκρίνεται με διαταγή του Αρχηγού Λ.Σ. 

5. - Στέλεχος του Λ.Σ. που αδικαιολόγητα δεν υποβάλ¬ 
λεται στη συντηρητική εκπαίδευση ή δεν πιστοποιείται 
κατ’ αυτήν η ικανότητά του, δεν επιτρέπεται να κατέχει ή 
να φέρει πυροβόλο όπλο, αυτό δε που τυχόν κατέχει υπο- 
χρεούται νατό παραδώσει αμέσως στην Υπηρεσία του. 

6. - Τα στελέχη Λ.Σ. που κατέχουν ιδιωτικό περίστροφο ή 
πιστόλι δύνανται για εκπαιδευτικούς σκοπούς να προμη¬ 
θεύονται, κατόπιν αίτησής τους και χορήγησης σχετικής 
αδείας αγοράς από την αρμόδια Υπηρεσία της ΕΛ.ΑΣ., φυ¬ 
σίγγια, τα οποία υποχρεούνται να καταναλώνουν σε οργα¬ 
νωμένα σκοπευτήρια. Επίσης δύνανται να συμμετέχουν 
σε προγραμματισμένες εκπαιδευτικές βολές του Λ.Σ. με 
το δικό τους όπλο και φυσίγγια της Υπηρεσίας, εφόσον το 
διαμέτρημα του όπλου τους υπάρχει διαθέσιμο. 

Άρθρο 13 

Καταργούμενες διατάξεις 

Από την έναρξη ισχύος του παρόντος καταργούνται οι 
Κανονισμοί 59/1997 και 62/1999. 

Ο ΑΡΧΗΓΟΣ ΛΣ 

Αντιναύαρχος ΛΣ ΧΡ. ΔΕΛΗΜΙΧΑΛΗΣ 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Απριλίου 2004 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθ. 07/ΔΤΑ/2117 (3) 

ΣυγχώνευσητωνΝ.Π.Δ.Δ.: α) «Α', Β', Γ,&Δ'Παιδικών Σταθμών 
Δραπετσώνας», β) «Δημοτικού Βρεφονηπιακού Σταθμού» 
& γ) «ΚΕΝΤΡΟΥ ΦΡΟΝΤΙΔΑΣ ΟΙΚΟΓΕΝΕΙΑΣ (ΚΕΦΟ)» και 
σύσταση Ενιαίου Ν.Π.Δ.Δ με την επωνυμία «ΚΕΝΤΡΟ 
ΠΡΟΣΧΟΛΙΚΗΣ ΑΓΩΓΗΣ & ΦΡΟΝΤΙΔΑΣ ΟΙΚΟΓΕΝΕΙΑΣ 
ΔΗΜΟΥ ΔΡΑΠΕΤΣΩΝΑΣ (ΚΕ.Π.Α.Φ.Ο.Δ.Δ.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Το άρθρο 9του Ν. 2503/1997 (ΦΕΚ 107/Α730.5.1997). 

2) Τις διατάξεις του άρθρου 203 του Δημοτικού Κοινοτι¬ 
κού Κώδικα Π.Δ. 410/1995 (ΦΕΚ Α'231). 


3) Την οικ. 16978/12.11.2003 απόφαση του Γενικού 
Γραμματέα της Περιφέρειας Αττικής (ΦΕΚ 1693/ 
18.11.2003 τ. Β') «περί μεταβίβασης αρμοδιοτήτων & εξου¬ 
σίας υπογραφής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» 
αποφάσεων, εγγράφων και άλλων πράξεων στον Γ ενικό 
Δ/ντη Περιφέρειας. 

4) Τις αριθ.3147, 3146, 3140 & 3139/18.4.1997 αποφά¬ 
σεις (ΦΕΚ 406/20.5.1997 τ. Β') περί σύστασης των 
Ν.Π.Δ.Δ. - Α', Β', Γ και Δ' Δημ. Παιδ. Σταθμών και Δημοτι¬ 
κού Βρεφονηπιακού Σταθμού αντίστοιχα. 

5) Την αριθ.07/ΔΤΑ/οικ. 10785/2003 απόφαση (ΦΕΚ 
1112/8.8.2003 τ. Β') περί σύστασης ΚΕΦΟ. 

6) Την 302/2004 απόφαση του Δημοτικού Συμβουλίου 
Δραπετσώνας, αποφασίζουμε: 

Συγχωνεύουμε τα Ν.Π.Δ.Δ.: 1) Α', Β', Γ και Δ'Δημοτικοί 
Παιδικοί Σταθμοί, 2) Δημοτικός Βρεφονηπαικός Σταθμός 
και 3) Κέντρο Φροντίδας Οικογένειας ( ΚΕΦΟ) και συστή¬ 
νουμε ενιαίο Ν.Π.Δ.Δ. με την επωνυμία «ΚΕΝΤΡΟ ΠΡΟΣΧΟ- 
ΛΙΚΗΣ ΑΓΩΓΗΣ & ΦΡΟΝΤΙΔΑΣ ΟΙΚΟΓΕΝΕΙΑΣ ΔΗΜΟΥ 
ΔΡΑΠΕΤΣΩΝΑΣ (ΚΕ.Π.Α.Φ.Ο.Δ.Δ)». 

Σκοπός του νέου Νομικού Προσώπου είναι: 

Η καθημερινή φύλαξη, φροντίδα, ημερήσια διατροφή 
διαπαιδαγώγηση και ψυχαγωγία νηπίων και βρεφών των 
εργαζομένων γονέων ή γονέων με άλλα κοινωνικά προ¬ 
βλήματα του Δήμου Δραπετσώνας. 

Η πολύπλευρη νοητική, συναισθηματική, κοινωνική και 
ψυχοσωματική ανάπτυξη των παιδιών, η προπαρασκευή 
τους για την φυσική μετάβαση από την οικογενειακή ζωή 
στο σχολικό περιβάλλον. 

Η στήριξη της οικογένειας με την ανάπτυξη δράσεων 
προληπτικού και συμβουλευτικού χαρακτήρα. 

Περιουσία του νέου Νομικού Προσώπου είναι: η κινητή 
και ακίνητη περιουσία των Α', Β', Γ, Δ' Δημοτικών Σταθ¬ 
μών, Βρεφονηπιακού Σταθμού και Κέντρου Φροντίδας Οι¬ 
κογένειας, καθώς και κάθε άλλη περιουσία κινητή και ακί¬ 
νητη που τυχόν αφιερώνεται. 

Σε περίπτωση κατάργησης του εν λόγω Νομικού Προ¬ 
σώπου η περιουσία περιέχεται στον Δήμο. 

Πόροι του νέου Νομικού Προσώπου είναι: 

1) Η ετήσια επιχορήγηση του Υπουργείου Εσωτερικών 
Δημόσιας Διοίκησης και Αποκέντρωσης. 

2) Επιχορηγήσεις και κάθε είδους παροχή από το κρά¬ 
τος ή από οποιοδήποτε άλλο οργανισμό, Νομικό ή φυσι¬ 
κό πρόσωπο, είτε απευθείας προς το νομικό πρόσωπο εί¬ 
τε προς τον Δήμο Δραπ/νας για λογαριασμό του. 

3) Η ετήσια επιχορήγηση του Δήμου Δραπ/νας προς το 
Ν.Π. 

4) Οι κάθε είδους προσφορές, δωρεές, κληρονομιές, 
και κληροδοσίες. 

5) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

6) Πρόσοδοι από την περιουσία του. 

7) Οι πόροι από προγράμματα της Ε.Ε 

Έδρα του νέου Νομικού Προσώπου ορίζεται το Δημοτι¬ 
κό Κατάστημα του Δήμου Δραπετσώνας. 

Προσωπικό του νέου Νομικού Προσώπου: 

Οι θέσεις του προσωπικού που υπηρετεί στα παραπάνω 
συγχωνευόμενα Νομικά Πρόσωπα, μεταφέρονται αυτο¬ 
δίκαια στο νέο Δημοτικό Νομικό Πρόσωπο που δημιουρ- 
γείται. Στις θέσεις αυτές εντάσσεται το προσωπικό με την 
ίδια σχέση με την οποία υπηρετούσε στα συγχωνευόμενα 
νομικά πρόσωπα. 

Διοίκηση του νέου Νομικού Προσώπου: 

Το νέο Νομικό Πρόσωπο θα διοικείται από 9μελές Διοι¬ 
κητικό Συμβούλιο η σύνθεση του οποίου θα ορισθεί με 
απόφαση του Δημοτικού Συμβουλίου σύμφωνα με τις δια- 
τάξειςπαρ. 3,του αρθ, 203,του Π.Δ. 410/1995, όπωςτρο- 
ποποιήθηκε με τις διατάξεις των Νόμων 2399/1996 και 
2503/1997. 

Η θητεία των μελών του Διοικητικού Συμβουλίου ορίζε¬ 
ται με απόφαση του Δημοτικού Συμβουλίου και ακολουθεί 
πάντοτε την δημοτική θητεία. 

Πρόεδρος του Διοικητικού Συμβουλίου είναι ο Δήμαρ¬ 
χος ή άλλο μέλος αιρετό ή μη.ο οποίος θα οριστεί από το 
Δήμαρχο.Το Δ. Σ. εκλέγει από τα μέλη του τον Αντιπρόε¬ 
δρο. 

Νέα μέλη του Διοικητικού Συμβουλίου ορίζονται όταν 
λήξει η θητεία των παλαιών ή όταν κατά την διάρκεια της 
θητείας τους κενωθεί θέση για οποιονδήποτελόγο. Μέχρι 
να πληρωθεί η κενωθείσα θέση το Δ.Σ. λειτουργεί με ελλι¬ 
πή σύνθεση, η οποία όμως δεν μπορεί να είναι κατώτερη 
από τον αριθμό που απαιτείται για απαρτία. 

Εκπροσώπηση του νέου Νομικού Προσώπου: 

Το νέο Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Δ.Σ και 
όταν αυτός απουσιάζει ή κωλύεται από τον Αντιπρόεδρο. 

Κάλυψη δαπάνης: 

Από τις διατάξεις της απόφασης αυτής προκαλείται δαπά¬ 
νη σε βάρος του προϋπολογισμού του Δήμου έτους 2004, 
ύψους 1.100.000 ευρώ και θα διαμορφώνεται ανάλογα. 

Από τη δημοσίευση της παρούσης απόφασης στην 
Εφημερίδα της Κυβερνήσεως, το νέο Νομικό Πρόσωπο 
υποκαθίσταται αυτοδίκαια και χωρίς καμία άλλη διατύ¬ 
πωση, σε όλα εν γένει τα δικαιώματα και τις υποχρεώσεις 
των συγχωνευομένων Νομικών Προσώπων εξομοιούμενο 
με καθολικό διάδοχο. 

Το Νομικό Πρόσωπο μπορεί να χρησιμοποιείται και ως 
εκπαιδευτικό κέντρο άσκησης των σπουδαστών αντιστοί¬ 
χων σχολών (Νηπιαγωγών, Βρεφονηπιοκόμων, Κοινωνι¬ 
κών Λειτουργών κ.λπ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Απριλίου 2004 
Με εντολή Γενικού Γραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθ. 07/ΔΤΑ/2119 (4) 

Συγχώνευση των Νομικών Προσώπων Δημοσ. Δικαίου 
«Α', Β', Γ Κ.Α.Π.Η.» και σύσταση ενιαίου Νομικού Προ¬ 
σώπου με την επωνυμία «ΚΕΝΤΡΟ ΔΗΜΙΟΥΡΓΙΚΗΣ 
ΑΠΑΣΧΟΛΗΣΗΣ ΕΝΗΛΙΚΩΝ ΔΗΜΟΥ ΔΡΑΠΕΤΣΩΝΑΣ 
[ΚΕ.Δ.ΑΠ.Ε.Δ.Δ.]». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Το άρθρο 9του Ν. 2503/1997 (ΦΕΚΑ730.5.1997). 

2) Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/1995 (ΦΕΚΑ' 231). 

3) Την οικ. 16978/12.11.2003 απόφαση του Γενικού 
Γραμματέα Περιφέρειας Αττικής (ΦΕΚ 1693/18.11.2003 
τ. Β') «περί μεταβίβασης αρμοδιοτήτων εξουσίας υπο¬ 
γραφής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφά¬ 
σεων, εγγράφων και άλλων πράξεων στον Γ ενικό Δ/ντη 
Περιφέρειας». 


4) Την 8140/9.5.1983 απόφαση (ΦΕΚ 338/14.6.1983 τ. 
Β') περί σύστασης του Α' ΚΑΠΗ. 

5) Την αριθ.7807/13.5.1986 απόφαση (ΦΕΚ 342/16.5.1986 
τ. Β') περί σύστασης του Β' ΚΑΠΗ. 

6) Την αριθ. 07/ΔΤΑ/7670/5.6.2000 απόφαση (ΦΕΚ 800/ 
30.6.2000 τ. Β') περί σύστασης του Γ' ΚΑΠΗ. 

7) Την αριθ.300/2003 απόφαση του Δημοτικού Συμβου¬ 
λίου Δραπετσώνας, αποφασίζουμε: 

Συγχωνεύουμε τα Ν.Π.Δ.Δ - Α', Β' & Γ' ΚΑΠΗ και συστή¬ 
νουμε ενιαίο Ν.Π.Δ.Δ με την επωνυμία «ΚΕΝΤΡΟ ΔΗΜΙ¬ 
ΟΥΡΓΙΚΗΣ ΑΠΑΣΧΟΛΗΣΗΣ ΕΝΗΛΙΚΩΝ ΔΗΜΟΥ ΔΡΑ¬ 
ΠΕΤΣΩΝΑΣ (ΚΕ.Δ.ΑΠ.Ε.Δ..Δ)». 

Σκοπός του νέου Νομικού Προσώπου είναι η παροχή 
εξωϊδρυματικής προστασίας των ενηλίκων, και ειδικότε¬ 
ρα: 

1 - Η παροχή σε ηλικιωμένα άτομα της περιοχής μας ια¬ 
τρικής φροντίδας, φαρμακευτικής περίθαλψης, φυσιοθε¬ 
ραπείας καιεργοθεραπείας. 

2- Η δημιουργία χώρων συναντήσεων σε διάφορες πε¬ 
ριοχές του Δήμου όπου η τρίτη ηλικία θα ψυχαγωγείται, 
θα δραστηριοποιείται και θα βρίσκει ηθική υποστήριξη 

3- Η προσφορά στους ηλικιωμένους οργανωμένης ψυ¬ 
χαγωγίας (εκδρομές, επισκέψεις σε μουσεία και αρχαιο¬ 
λογικούς χώρους, προβολή ταινιών, καλλιτεχνικές εκδη¬ 
λώσεις κ.λπ.). 

4- Η παροχή βοήθειας στο σπίτι, σε άτομα μοναχικά και 
μη αυτοεξυπηρετούμενα. 

5- Η έρευνα σχετικών θεμάτων με την Τρίτη ηλικία. 

Περιουσία του νέου Νομικού Προσώπου είναι: η κινητή 

και ακίνητη περιουσία των Α', Β' και Γ' Κ.Α.Π.Η. καθώς και 
κάθε άλλη περιουσία κινητή και ακίνητη που τυχόν αφιε¬ 
ρώνεται. Σε περίπτωση κατάργησης του εν λόγω Νομικού 
Προσώπου η περιουσία περιέχεται στον Δήμο. 

Πόροι του νέου Νομικού Προσώπου είναι: 

1) Η ετήσια επιχορήγηση του Υπουργείου Εσωτερικών 
Δημόσιας Διοίκησης και Αποκέντρωσης. 

2) Επιχορηγήσεις και κάθε είδους παροχή από το κρά¬ 
τος ή από οποιοδήποτε άλλο οργανισμό, νομικό ή φυσικό 
πρόσωπο, είτε απευθείας προς το νομικό πρόσωπο είτε 
προς τον Δήμο Δραπ/νας για λογαριασμό του. 

3) Η ετήσια επιχορήγηση του Δήμου Δραπ/νας προς το 
Ν.Π. 

4) Οι κάθε είδους προσφορές, δωρεές, κληρονομιές, 
και κληροδοσίες. 

5) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

6) Πρόσοδοι από την περιουσία του. 

7) Οι πόροι από προγράμματα της Ε.Ε. 

Έδρατου νέου Νομικού Προσώπου ορίζεται το Δημοτι¬ 
κό Κατάστημα του Δήμου Δραπ/νας. 

Προσωπικό του νέου Νομικού Προσώπου: 

Οι θέσειςτου προσωπικού που υπηρετεί στα παραπάνω 
συγχωνευόμενα Νομικά Πρόσωπα, μεταφέρονται αυτο¬ 
δίκαια στο νέο Δημοτικό Νομικό Πρόσωπο που δημιουρ- 
γείται. Στις θέσεις αυτές εντάσσεται το προσωπικό με την 
ίδια σχέση με την οποία υπηρετούσε στα συγχωνευόμενα 
Νομικά Πρόσωπα. 

Διοίκηση του νέου Νομικού Προσώπου: 

Το νέο Νομικό Πρόσωπο θα διοικείται από 9μελές Διοι¬ 
κητικό Συμβούλιο η σύνθεση του οποίου θα ορισθεί με 
απόφαση του Δημοτικού Συμβουλίου σύμφωνα με τις δια¬ 
τάξεις της παρ. 3, του αρθ. 203, του Π.Δ 410/1995, όπως 
τροποποιήθηκε με τις διατάξεις των Νόμων 2399/1996 και 
2503/1997. 

Η θητεία των μελών του Διοικητικού Συμβουλίου ορίζε¬ 
ται με απόφαση του Δημοτικού Συμβουλίου και ακολουθεί 
πάντοτε την δημοτική θητεία. 

Πρόεδρος του Διοικητικού Συμβουλίου είναι ο Δήμαρ¬ 
χος ή άλλο μέλος αιρετό ή μη, ο οποίος θα οριστεί από το 
Δήμαρχο.Το Δ. Σ. εκλέγει από τα μέλη του τον Αντιπρόε¬ 
δρο. 

Νέα μέλη του Διοικητικού Συμβουλίου ορίζονται όταν 
λήξει η θητεία των παλαιών ή όταν κατά την διάρκεια της 
θητείας τους κενωθεί θέση για οποιονδήποτε λόγο. Μέχρι 
να πληρωθεί η κενωθείσα θέση το Δ.Σ. λειτουργεί με ελλι¬ 
πή σύνθεση, η οποία όμως δεν μπορεί να είναι κατώτερη 
από τον αριθμό που απαιτείται για απαρτία. 

Εκπροσώπηση του νέου Νομικού Προσώπου: 

Το νέο Νομικό Πρόσωπο εκπροσωπείται στα δικαστή¬ 
ρια και σε κάθε Δημόσια Αρχή από τον Πρόεδρο του Δ.Σ 
και όταν αυτός απουσιάζει ή κωλύεται από τον Αντιπρόε¬ 
δρο. 

Κάλυψη δαπάνης: 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου έτους 
2004, ύψους 201.400 ευρώ και θα διαμορφώνεται ανάλο¬ 
γα. 

Από τη δημοσίευση της παρούσης απόφασης στην Εφη¬ 
μερίδα της Κυβέρνησης, το νέο Νομικό Πρόσωπο υποκα¬ 
θίσταται αυτοδίκαια και χωρίς καμία άλλη διατύπωση, σε 
όλα εν γένει τα δικαιώματα και τις υποχρεώσεις των συγ- 
χωνευομένων Νομικών Προσώπων εξομοιούμενο με καθο¬ 
λικό διάδοχο. 

Το Νομικό Πρόσωπο μπορεί να χρησιμοποιείται και ως 
εκπαιδευτικό κέντρο άσκησης κοινωνικής εργασίας των 
σπουδαστών σχολών παράίατρικών επαγγελμάτων ( φυ¬ 
σιοθεραπείας, εργοθεραπείας κ.λπ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Απριλίου 2004 
Με εντολή Γενικού Γραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 
-Φ- 

(5) 

Απόκτηση της Ελληνικής Ιθαγένειας από τον ομογενή 

Τσακάλοβ Ιβάντου Αλέξανδρου και της Σουσάνας κα¬ 
θώς και εξελληνισμός του επωνύμου του. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Μετην412/1.3.2004 απόφαση του Γενικού Γραμματέα 
Περιφέρειας Ανατολικής Μακεδονίας και Θράκης που εκ- 
δόθηκε σύμφωνα με τις κείμενες διατάξεις γίνεται δεκτή 
η από 14.6.2001 αίτηση του ομογενούς Τσακάλοβ Ιβάν 
του Αλέξανδρου και της Σουσάνας και εγκρίνεται ο εξελ- 
ληνισμός του επωνύμου του από Τσακάλοβ σε Τσακαλί- 
δης. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΥΦΡΟΣΥΝΗ ΚΛΑΔΟΥ 


( 6 ) 

Απόκτηση της Ελληνικής Ιθαγένειας από τον ομογενή Μι- 

χαηλίδη Θεόδωρο του Νικολάου και της Ελένης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την 831/1.3.2004 απόφαση του Γενικού Γραμματέα 
Περιφέρειας Ανατολικής Μακεδονίας και Θράκης που εκ- 
δόθηκε σύμφωνα με τις κείμενες διατάξεις γίνεται δεκτή 
η από 14.2.2002 αίτηση του ομογενούς Μιχαηλίδη Θεό¬ 
δωρου του Νικολάου και της Ελένης. 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΥΦΡΟΣΥΝΗ ΚΛΑΔΟΥ 
-Φ- 

(7) 

Απόκτηση της Ελληνικής Ιθαγένειας της ομογενούς 
ΒΟΒΥδΕΝΚΟ VIΒΑτου ίνΑΝ ΚΟϋΤΑΝΑ. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Μετην2468/15.4.2004 απόφασητης Γενικής Γραμματέως 
Περιφέρειας Πελοποννήσου, που εκδόθηκε σύμφωνα μετις 
κείμενες διατάξεις γίνεται δεκτή η αριθμ. 1248/30.1.2004 αί¬ 
τηση της ομογενούς ΒΟΒΥδΕΝΚΟ νίΒΑ (Μπορισένκο Βέ¬ 
ρα), περί αποκτήσεωςτης Ελληνικής Ιθαγένειας. 

Την Ελληνική Ιθαγένεια αποκτά η ανώτερω ομογενής από 
της δόσεως του όρκου του Έλληνα Πολίτη εντός έτους από 
τη δημοσίευση της παρούσης απόφασης στην Εφημερίδα 
της Κυβερνήσεως. 

Η Γενική Γ ραμματέα Περιφέρειας 
ΑΓΓΕΛΑ ΑΒΟΥΡΗ 
-Φ- 

( 8 ) 

Απόκτηση της Ελληνικής Ιθαγένειας από τον ομογενή 
ΚΟΛΛΕ ΓΡΗΓΟΡΙΟτου Ιωάννη κ.λπ. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Με την 2289/21.4.2004 απόφαση της Γ ενικής Γ ραμμα¬ 
τέως Περιφέρειας Πελοποννήσου, που εκδόθηκε σύμφω¬ 
να μετις διατάξεις του άρθρου 1 του Ν. 2790/2000 (ΦΕΚ 
24Α'/16.2.2000) όπως τροποποιήθηκε από το Ν. 2910/ 
2001 (ΦΕΚ 91/τ.Α'/2.5.2001) «Είσοδος και παραμονή αλ¬ 
λοδαπών στην Ελλάδα, κτήση της Ελληνικής Ιθαγένειας 
με πολιτογράφηση και άλλες διατάξεις», γίνεται δεκτή η 
από 5.11.2002 αίτηση για απόκτηση της Ελληνικής Ιθαγέ¬ 
νειας του ομογενούς ΚΟΛΛΕ Γρηγορίου του Ιωάννη. 

Μετην 2127/2.4.2004 απόφαση της Γ ενικής Γ ραμματέως 
Περιφέρειας Πελοποννήσου, που εκδόθηκε σύμφωνα με 
τις διατάξεις του άρθρου 1 του Ν. 2790/2000 (ΦΕΚ 
24Α'/16.2.2000) όπως τροποποιήθηκε από το Ν. 2910/2001 
(ΦΕΚ91/2.5.2001/τ.Α') «Είσοδος και παραμονή αλλοδαπών 
στην Ελλάδα, κτήση της Ελληνικής Ιθαγένειας με πολιτο¬ 
γράφηση και άλλες διατάξεις», γίνεται δεκτή η από 
19.6.2002 αίτηση για απόκτηση της Ελληνικής Ιθαγένειας 
του ομογενούς ΣΠΥΡΙΝΤΟΝΟΒ ΛΑΖΑΡΟΥ του Ισαάκ και 
εγκρίνεται ο εξελληνισμός του επωνύμου του από ΣΠΥΡΙ- 
ΝΤΟΝΟΒ σε ΣΠΥΡΙΔΗΣ. 

Η Γενική Γ ραμματέα Περιφέρειας 
ΑΓΓΕΛΑ ΑΒΟΥΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




